Grčko-turska granica: Rijekom rijeka migranata
Grčka planira podići 13 kilometara dugu barijeru duž jednog dijela granice sa Turskom da bi spriječila mnogobrojne ilegalne ulaske
Grčkoj nije nimalo lako nositi se velikim brojem migranata. Prihvatni centri za one koji traže azil na prostoru Evropske unije su prepuni. Nadležni zvaničnici EU procjenjuju da je svakog dana prošle godine u prosjeku oko 250 osoba ilegalno ušlo u Grčku na putu do evropskih zemalja. Po mjerilima UNHCR-a riječ je o migracionoj krizi. Grčka namjerava, kako je saopšteno iz vladinih izvora, podići ogradu duž jednog dijela granice sa Turskom da bi spriječila mnogobrojne ilegalne prelaske na grčko tlo. Takvih prelazaka samo prošle godine bilo više od 100 hiljada. Dio grčko-turske granice ide rijekom Evros, dugom 206 kilometara. Nadležni zvaničnici Evropske unije procjenjuju da je svakog dana prošle godine u prosjeku oko 250 osoba ilegalno prešlo rijeku na putu do evropskih zemalja. Na najavu grčke vlade o gradnji 13 kilometara duge barijere, opremljene termičkim kamerama i drugim visoko-tehnološkim nadzornim uređajima, duž najosjetljivijeg dijela granice Evropska komisija reagirala je upozorenjem, a glasnogovornik Komisije Michele Cercerone je tim povodom rekao: U novembru je FRONTEX, agencija Evropske unije za zaštitu granica, rasporedila 175 policajaca duž osjetljivog dijela grčko-turske granice. Takva vrsta pomoći, ipak, nije dovoljna. Migranti prelaze na hiljade kilometara, od Afganistana, Irana, pa čak i Burme, do zemalja Evropske unije da bi zatražili azil. Drugi pristižu iz Afrike i južne Azije zarad zaposlenja. Jedan od onih koji su, nadajući se azilu, prešli više hiljada kilometara je i Wajid Sharifi, Afganistanac: Grčkoj nije nimalo lako nositi se velikim brojem migranata. Prihvatni centri za one koji traže azil, kako to pokazuju snimci u jednom atinskom centru, su prepuni. Po mjerilima UNHCR-a riječ je o krizi, a glasnogovornik Mans Nyberg takođe ističe da planirana gradnja barijere neće riješiti problem ilegalnih ulazaka u Grčku: Turska je za sada suzdržana. Saopšteno je da je potrebno više informacija o grčkom planu i istaknuto da nijedna vrsta fizičke barijere nije nesavladiva.